TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
240/2026. (VIII. 12.) Kt. számú
határozata


A „Belterületi utak fejlesztése” című TOP_PLUSZ-1.2.3-21-SB1-2022-00040 azonosítószámú pályázat és önerős járdák és kerékpárút felújításának a közbeszerzési eljárásának kiírásáról

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 4. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tiszavasvári Város Önkormányzata Belterületi járdák és kerékpárút felújítása tárgyban a Kbt. 112. § (1) bekezdés b) pont alapján közbeszerzési eljárást indít. 

2. A határozat 1. mellékletét képező tartalommal elfogadja az Belterületi járdák és kerékpárút felújítása tárgyú közbeszerzési eljárást megindító felhívást.

3. Felkéri a polgármestert, hogy
· gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben,
· az ajánlattételi határidő lejártát követően a Bíráló Bizottság javaslatát terjessze a Képviselő-testület elé.




Határidő: azonnal			                 Felelős: Balázsi Csilla polgármester

Balázsi Csilla					  Dr. Kovács János
           	polgármester						jegyző











